Re-mila 2025 – Informasjon

Dette er viktig informasjon til de som er påmeldt Re-Mila 2025.

Vi gleder oss til løpet, og håper dere alle får en fantastisk dag og en fin opplevelse.

God tur og lykke til alle sammen!

## Løypa og generell informasjon

Her kan du finne løypekart og høydeprofil på Strava <https://www.strava.com/routes/3405851822269582914>

Vi gjør oppmerksom på at det er noe ekstra rundt runding for hver runde. Dere vil se av kartet under at vi må skille løypene for de som skal inn til mål og de som skal videre på ny runde. Det vil skiltes godt, men allikevel ber vi dere om å være obs på det når dere kommer inn mot målområdet.

<https://www.strava.com/routes/3406041829624337340>

For generell informasjon anbefaler vi at dere følger Facebook-sidene til Re-mila og nettsidene våre.

## Utlevering av startnummer

Utlevering av startnummer skjer hos vår samarbeidspartner Sport1 på Revetal

fra og med torsdag 25/9 til og med lørdag 27/9.

Alle som henter startnr får 30 % på en handel hos Sport1 Revetal, kan ikke kombineres med andre tilbud, og gjelder kun varer i butikk, og ikke elektronikk.

Du kan også hente startnummer i startområdet ved før løpet starter, men da må du forvente noe kø. Sekretariatet i startområdet åpner kl. 13.00. Møt opp i god tid hvis du skal hente startnummer på løpsdagen.

## Bestilte T-skjorter/salg av T-skjorter

T-skjorter selges/kan hentes i sekretariatet før løpsstart.

## Etteranmelding

Hvis du ønsker å etteranmelde deg, kan du gjøre det på www.eqtiming.no.

## Bagasje

Vi har en varehenger i startområdet der du kan legge fra deg en bag/sekk, men på eget ansvar. Den er under tilsyn.

## Merking av løypa

Løypa skal være godt merket med kilometermerker og det skal være godt synlig for bilister at arrangement pågår. Vi følger vanlige trafikkregler, det betyr at det ikke er en lukket løype. Men det vil være vakter der hvor løperne krysser bilvei.

Det vil være kilometermerker ute i løypa.

Vi har også funksjonærer ute på sykkel i løypa, av sikkerhetshensyn, slik at vi fanger opp om det skjer noe.

## Sikkerhet

Husk at veiene ikke er stengt, og at man må forholde seg til ordinære trafikkregler.

Det vil være tilgjengelig førstehjelpspersonell, disse kan kontaktes via samband, ta kontakt med nærmeste vakt med refleksvest så kan de formidle kontakten.

## Start

Vi har følgende foreløpige tidsplan for RE-MILA 2025. Denne kan bli gjenstand for mindre justeringer, men dette vil i såfall bli informert om i god tid.

Start kl 14:00: 600 meter barneløp (0-10 år, født 2015 eller tidligere).

– Klassevis med 5 min mellomrom, 5. klasse først, barnehagebarn til slutt

Start kl 14:30: 2,5 km (10-15 år, født 2010-2015)

Start kl 15:00: 5 og 10 km fellesstart (11-99 år, født 1925-2014)

Alle distanser med puljevis fellesstart deles inn i inntil 8 puljer og følger fartsholdernes tidsmål. Puljene starter med ca 15-30 sekunders mellomrom, puljene deles inn og starter etter forventet sluttid. Raskeste forventede sluttid først (under 20:00/40:00 på 5/10 km)

## Drikkestasjoner

På drikkestasjonene serveres rød saft og vann.

## Mål

Målgang er midt på torvet. Smil til fotografene når du nærmer deg mål. Det blir servert drikke, i mål. Der får du også medaljen din.

## Tidtaking og resultater

Eqtiming er ansvarlig for tidtaking. Tidene blir fortløpende publisert på www.eqtiming.no.

## Sanitær

Det er toaletter tilgjengelig i parken.